
RAPORT

asupra propunerii legislative pentru sprijinirea producătorilor 

agricoli în vederea achiziţionării de motorină în anul 2006, 

cu finanţare de la bugetul de stat
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu propunerea legislativă pentru sprijinirea producătorilor agricoli în vederea achiziţionării de motorină în anul 2006, cu finanţare de la bugetul de stat, transmisă cu adresa nr.Pl. x 626  din 4 septembrie  2006 şi înregistrată sub nr.24/475/05.09.2006. 

La întocmirea raportului, Comisia a avut în vedere avizul favorabil al Consiliului Legislativ, punctul de vedere negativ al Guvernului şi avizul negativ al Comisiei juridice, de disciplină şi imunităţi.
 Propunerea legislativă are ca obiect de reglementare sprijinirea producătorilor agricoli în vederea achiziţionării de motorină în anul 2006, cu finanţare de la bugetul de stat.

Propunerea legislativă pentru sprijinirea producătorilor agricoli în vederea achiziţionării de motorină în anul 2006, cu finanţare de la bugetul de stat, face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Töke István, secretar de stat în cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 24 de deputaţi, din totalul de 25 de membri ai comisiei.
Propunerea legislativă a fost respinsă cu 8 voturi pentru şi 7 împotrivă, în şedinţa din 19.09.2006, din următorul motiv:
· Sprijinul  acordat producătorilor agricoli pentru achiziţionarea de motorină în vederea efectuării lucrărilor agricole mecanizate pentru primăvara anului 2006 a fost reglementat prin Ordonanţa Guvernului nr.44/2006.
Propunerea legislativă a fost respinsă de Senat în şedinţa din 29 august 2006.

Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.
         PREŞEDINTE,




    SECRETAR,


     Dr. Atilla KELEMEN       


           Vasile MOCANU  
Întocmit: consilier Anton Păştinaru      
PAGE  
2

